PAGE  
2

PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti,  7.06.2006 

                 Nr.  P.l.X-393/2006


RAPORT

asupra propunerii legislative pentru modificarea şi completarea 

Legii nr. 14/2003 Legea  partidelor politice
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea şi completarea Legii nr. 14/2003 Legea partidelor politice, trimisă cu adresa nr. P.l.x-393, din 25 aprilie 2006, înregistrată sub nr. 31/ 599 din 26 aprilie 2006.
Potrivit prevederilor art. 75 din Constituţie şi ale art. 92 alin.9 pct.2 din Regulamentul Camerei Deputaţilor, Camera Deputaţilor este  Cameră decizională în cazul acestei iniţiative legislative. 

Senatul a respins propunerea legislativă în şedinţa din  19 aprilie 2006.

Guvernul, în punctul său de vedere, transmis cu  nr. 449/1.02.2006, a precizat că susţine adoptarea acestei propuneri legislative sub rezerva însuşirii observaţiilor şi propunerilor sale.
Consiliul Legislativ a avizat favorabil  propunerea legislativă, conform avizului nr. 1680/24.11.2005.

Comisia pentru drepturile omului, culte şi problemele minorităţilor naţionale a avizat negativ propunerea legislativă, conform avizului nr. 393/2006 din 19 mai 2006.

Comisia pentru administraţie publică, amenajarea teritoriului şi echilibru ecologic a avizat favorabil iniţiativa legislativă, conform avizului nr. 26/891/11 mai 2006.
Propunerea  legislativă are ca obiect de reglementare modificarea şi completarea Legii partidelor politice nr. 14/2003, cu modificările şi completările ulterioare, în sensul eliminării posibilităţii ca un cetăţean să se înscrie succesiv în două sau mai multe partide politice şi introducerii sancţiunii prevăzute de art. 292 Cod penal privind falsul în declaraţii pentru încălcarea acestor prevederi.
Propunerea legislativă face parte din categoria legilor organice. 

În conformitate cu prevederile art. 61 din Regulamentul Camerei Deputaţilor, membrii comisiei  au examinat propunerea legislativă în şedinţa din 7 iunie 2006.

La lucrările comisiei au fost prezenţi 20 deputaţi, din totalul de 26   membri ai comisiei.

Analizând propunerea legislativă, membrii comisiei au apreciat că aceasta nu poate fi acceptată din următoarele considerente:

· prevederile  acesteia nu se corelează  cu reglementările în vigoare introducând condiţii  care nu sunt necesare în domeniul ce face obiectul său. Astfel, referirea la obligaţia persoanei de a declara pe proprie răspundere dacă are sau nu calitatea de membru al unui alt partid politic cuprinsă în alin.(3) al art. 8 al Legii nr. 14/2003 nu se corelează cu noul alin.(31) propus a fi introdus prin care se solicită dovezi suplimentare;

· alin. (51) şi (52) din propunerea legislativă care prevăd că membrii unui partid politic are dreptul de a demisiona din partid fără a avea obligaţia de a arăta motivele demisiei, iar în cazul  refuzului partidului politic de a elibera o dovadă a demisiei dă dreptul celui în cauză să facă publică demisia, induce ideea că persoana respectivă nu poate face publică propria voinţă condiţionând-o de atitudinea altui subiect.
În urma dezbaterii în comisie, s-a hotărât, cu unanimitate de voturi, să se propună plenului Camerei Deputaţilor respingerea propunerii legislative legislative pentru modificarea şi completarea Legii nr. 14/2003 Legea partidelor politice.

